Ministrul Alexandru Nazare vrea ca Fiscul să verifice firmele mari care nu-și plătesc taxele: „Eșalonarea nu e o scuză pentru abuzuri”
Autoritățile fiscale trebuie să pună stop firmelor care trag de timp cu plata taxelor și cer la nesfârșit eșalonări, fără intenția reală de a plăti, consideră ministrul Finanțelor, Alexandru Nazare. Acesta a anunțat marți că a solicitat Fiscului să demareze controale de integritate în cazul unor companii mari care au tergiversat plata obligațiilor fiscale și asupra cărora există suspiciuni de fraudă.